Lascia ch'io pianga

Lascia ch'io pianga ła ze na séłebre aria par soprano conposta da Georg Friedrich Händel.

 Mùzega 
Ła mełodia de l'aria ła zera stà doparada inisialmente come dansa aziàtega inte l'Almira (1705).. Ła mùzega ła ze stà doparada drioman inte l'aria Lascia la spina, cogli la rosa, afidada a'l Piaser inte l'oratorio Il trionfo del tempo e del disinganno (1707).Anthony Hicks, Rinaldo, in Stanely Sadie (a cura di), The New Grove Dictionary of Opera, Grove (Oxford University Press), New York, 1997, III, pp. 1342–1343. ISBN 978-0-19-522186-2 Handel el ga drioman reutiłizà l'aria inte'l segondo ato de'l Rinaldo (1711), co un novo testo, afidà a'l parsonazo de Almirena e inderisà a'l só custode de prezon Argante. El Rinaldo el ze stà un gran suceso par Handel, par cui l'aria ła ze comunemente asosiada a tałe òpara e ła ze prensipalmente nota inte ła forma che ła ga in st'ùltema.

L'aria inte'l Rinaldo ła ze scrita in fa major, inte'l ritmo de sarabanda con un metro de  e na indegasion de andamento de Largo. Ła stromentasion ła prevede viołini I e II, viola e baso continuo, e na ezecusion ła dura mediamente sincue menuti. L'aria ła se ga afermà come un toco da conserto, intarpretada e insidesta da tanti grandi artisti, e ła conparise in racuanti film.Haynes, Bruce, The End of Early Music, Oxford University Press US, 2007, p. 25. ISBN 0-19-518987-6

 Testo 

Ła prima varsion de l'aria, da'l Trionfo, ła ze inte'l łibreto de Benedetto Pamphilj:

Lascia la spina,
cogli la rosa;
tu vai cercando
il tuo dolor.

Canuta brina 
per mano ascosa,
giungerà quando
nol crede il cor.

Ła segonda e pì séłebre varsion, da'l Rinaldo, ła ze inte'l łibreto de Giacomo Rossi:

Lascia ch'io pianga
mia cruda sorte,
e che sospiri
la libertà.

Il duolo infranga
queste ritorte,
de' miei martiri
sol per pietà.

Notasion

 Bibliografia 
{{}}

Altri projeti

Linganbi foresti


Categoria:Conpozision muzicałi